*Melléklet a …/2018. sz. képviselő-testületi határozathoz*



**Beszámoló a Kiskőrösi Polgármesteri Hivatal 2017. évi tevékenységéről**

A Polgármesteri Hivatal fő feladata – mind államigazgatási, mind pedig önkormányzati ügyekben - a döntések előkészítése és végrehajtása.

**Polgármesteri Hivatalban végzett feladatok részletezése**

A Polgármesteri Hivatal Szervezeti felépítése:

**I. Stratégiai és városüzemeltetési osztály (18 fő)**

**- Városüzemeltetési csoport**

**- Pályázati és beszerzési csoport**

**- Titkársági és gondnoksági csoport**

**II. Közigazgatási osztály (16 fő)**

**- Szociális és igazgatási csoport**

**- Adócsoport**

**- Építéshatósági csoport**

**III. Pénzügyi osztály (9 fő)**

**IV. Főépítész**

**A jegyző**

A jegyző jogszabályban meghatározott feladatai során vezeti a polgármesteri hivatalt, összehangolja, koordinálja a hivatal által elvégzendő feladatokat. Részt vesz a pályázatok megvalósításában, az előterjesztések elkészítésében, dönt a hatáskörébe tartozó hatósági ügyekben, gyakorolja a hatáskörébe tartozó munkáltatói jogokat. Feladata a képviselő-testületi ülések és az ott résztvevő köztisztviselők munkájának koordinálása, a rendeletek elkészítése, a döntések végrehajtásának összehangolása. A képviselő-testületi ülésen, ha szükséges törvényességi észrevételt tesz, rendszeres tájékoztatást ad a Polgármesternek, a Képviselő-testületnek, a bizottságoknak az Önkormányzat munkáját érintő hatályos jogszabályokról. Gondoskodik a megalkotott önkormányzati rendeletek kihirdetéséről és hatályba léptetését követően a szükséges intézkedések megtételéről.

**Szervezeti változások a Polgármesteri Hivatalban 2017. évben**

Kiskőrös Város Képviselő-testülete, a 161/2017. (X.25.) számú képviselő-testületi határozat alapján módosításra került a Polgármesteri Hivatal Szervezeti és Működési Szabályzata. A módosítás 2017 év november 1. napjával lépett hatályba, melynek értelmében új elemként jelenik meg a Városüzemeltetési csoport és a Pályázati és beszerzési csoport, a Titkársági és gondnoksági csoport pedig változatlan formában és összetételben működött tovább. A Városüzemeltetési csoporthoz a következő munkakörök tartoznak az átszervezés eredményeképpen: vagyongazdálkodási referens, beruházási és karbantartási referens, városüzemeltetési referens, közterület-felügyelő, közmunka irányító, intézményüzemeltetési referens. A pályázati és beszerzési csoporthoz pedig az alábbi munkakörök tartoztak: pályázati és beszerzési csoportvezető, pályázati referens, pályázati munkatárs I., pályázati munkatárs II. A Titkársági és gondnoksági csoportba változatlanul a polgármesteri titkár, képviselő-testületi referens, személyzeti és humánerőforrás referens, iktató, gondnok, fűtő-karbantartó, takarító I.-II. munkakörök tartoznak. A Pályázati és beszerzési csoport vezetését a csoportvezető látja el, aki osztályvezető helyettes. A Városüzemeltetési csoport és a Titkársági és gondnoksági csoport vezetését egy személyben az osztályvezető, aljegyző látja el.

A személyzeti és humánerőforrás referens munkakör megüresedett, amelynek betöltésére nem érkezett megfelelő pályázat, annak ellenére, hogy több fórumon és több alkalommal meghirdetésre került. A munkakör belső átszervezés eredményeképpen betöltésre került. Ennek eredményeképp megszüntetésre került a lakásügyi és adminisztrációs referens munkakör, mert a munkakörhöz tatozó feladatokat a Stratégiai és Városüzemeltetési osztály személyzeti és humánerőforrás referense és a Közigazgatási osztály szociális ügyintézője látják el. A szociális ügyintéző többek között az alábbi feladatokat látja el:

- előkészíti az önkormányzati lakások bérletére vonatkozó képviselő-testületi döntéseket, szerződéskötéseket

- ellátja az önkormányzat, mint társasházi ingatlan-tulajdonos ügyeinek vitelét

- elkülönített nyilvántartást vezet a lakásállományról és a bérleti szerződésekről, valamint a jogcím nélküli lakáshasználókról

- előkészíti és lebonyolítja a lakások hasznosításával kapcsolatos pályázatokat

A döntés értelmében a Közigazgatási osztály feladataihoz tartozik a lakáscélú szociális támogatással kapcsolatos feladatok ellátása.

A fent leírtakat figyelembe véve a Polgármesteri Hivatal szervezeti egységeinek létszáma egy fővel csökkent, így a teljes létszám 45 főre változott a döntés értelmében.

1. **Stratégiai és városüzemeltetési osztály**
	1. **Pályázati és beszerzési csoport**

Kiskőrös Város Önkormányzata a 2017-os évben is igen nagy gondot fordított Kiskőrös városának fejlesztésére.

Az Önkormányzat pályázatott adott be az „a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelést célzó területi hatókörű fejlesztési programok megvalósításának támogatása érdekében. A fentebb említett célok mellett a humán közszolgáltatások terén jelentkező szakemberhiány enyhítését szolgáló ösztönző programok megvalósítását, a hátrányos helyzetű csoportok foglalkoztathatóságra való felkészítést, munkaerő-piaci eszközökben való részesedésének és munkaerő-piacon való megjelenésének elősegítését, a helyi kisközösségek társadalom-szervező szerepének megerősítését, a vidék megtartó képességének erősítését, valamint az ezzel kapcsolatos disszemináció támogatását, valamint a kultúrák közötti párbeszéd erősítését is célként említi a projekt. A pályázati konstrukció kiemelt célcsoportjai a hátrányos helyzetű, az aktív-, - idős és fiatalkorú lakosság, a helyi közszolgáltatásban dolgozók, a potenciális alkalmazottak, továbbá a nemzetiségek és etnikumok. A projektben kötelezően vállalandó és megvalósítandó többek között a helyi szakemberhiányos humán közszolgáltatásban elhelyezkedő szakemberek számának növekedése, a család és gyermekjóléti szolgálatok prevenciós szerepének megerősítése, a devianciák megelőzését vagy krízishelyzetek kezelését biztosító foglalkozások megvalósítása, a hátrányos helyzetű csoportok elsődleges munkaerőpiacra jutását - valamint a lakosság egészségmagatartásának fejlesztését célzó közösségi egészségnevelési és egészségfejlesztést támogató programok megvalósítása, a fiatalok közösségépítését, valamint a 18-30 éves korosztály helyben maradását ösztönző, a projekt keretében kialakított programok szervezése. Ezen célok eléréséhez nyújt segítséget a fent említett pályázati lehetőség, **EFOP- 1.5.3-16-2017-00102** azonosítószámmal, amelyet minimum 5 települési önkormányzat részvételével, konzorciumi formában valósíthat meg Önkormányzatunk, további együttműködő partnerek bevonásával. A projekt megvalósítására igényelt támogatás összege 499.852.216,-Ft.

Kiskőrös Város 2015-2019. évekre szóló Gazdasági programja tartalmazza Kiskőrös Város Önkormányzata (a továbbiakban: Önkormányzat) azon szándékát, hogy a **csapadékvíz elvezető rendszer korszerűsítése, felújítása, ill. további bővítése megtörténjen.**

A térségünkben jellemzővé vált esetenként nagymennyiségű (rendkívüli) csapadék megjelenése, mely egyéb tényezők hatásával (talaj adottságok, domborzat, térségi jellemzők) káros belvíz megjelenését eredményezte és eredményezi, mely a belvízvédelmi létesítmények hiánya vagy a meglévőek nem elégséges működése esetén fokozott belvízkárokat okoz. Kiskőrös Város Önkormányzata a városból lefolyó csapadékvizek tárolására, illetve helyben tartására a város déli, mélyfekvésű területén csapadékvíz tározót kíván létesíteni. A tározó célja a város déli részén összegyűlt csapadékvíz helyben tartása és károkozás mentes levezetése a Sáhor csatornán keresztül. A záportározó kialakítása mellett a Dózsa György, Hrúz Mária és Tompa Mihály utcában elhelyezkedő csapadékvíz elvezető rendszereinek rekonstrukciója is szükséges, mivel az érintett utcákban a már meglévő, de funkcióját nem teljesítő zárt csapadékcsatorna, nyílt vízelvezető árok, átereszekkel, illetve szikkasztó árkok találhatók, amelyek nincsenek összekötve. A fenti feladatok megvalósítását célzó projekt teljes költségvetése várhatóan bruttó 430.000.000,- Ft, amelyből a támogatás mértéke 300.000.000,-Ft. A projekt keretein belül költségkorlátokkal és szabályokkal meghatározva, nem támogatható minden kivitelezési munkálat, emiatt további önerő bevonása is szükséges a projekt megvalósítás biztosításához. Az elsődleges tervek és költségbecslések alapján a már megítélt 30 millió Forintnyi előkészítési feladatokhoz biztosított önerőn felül szükséges további 100 millió Ft. Mindezek figyelembevételével a projekthez szükséges önerő mértéke összesen 130 millió Ft. A benyújtott projektjavaslat az idei évben pozitív elbírálásban részesült.

**TOP-1.4.1-16** kódszámú pályázati konstrukció, mely támogatja **intézmény/szolgáltatás infrastrukturális fejlesztése, ezen belül** bővítés, átalakítás, felújítás (beleértve az épületgépészeti, épületvillamossági és épületszerkezeti fejlesztések megvalósítását. A pályázat keretében a Batthyány utca tagóvoda épületének felújítása valósul meg. A benyújtott projektjavaslat az idei évben pozitív elbírálásban részesült.

A térségünkben jellemzővé vált esetenként nagymennyiségű (rendkívüli) csapadék megjelenése, mely egyéb tényezők hatásával (talaj adottságok, domborzat, térségi jellemzők) káros belvíz megjelenését eredményezte és eredményezi, mely a belvízvédelmi létesítmények hiánya vagy a meglévőek nem elégséges működése esetén fokozott belvízkárokat okoz. Kiskőrös Város Önkormányzata a **Segesvári, Széchenyi, Damjanich- Kertész, illetve Szabadkai utcákban elhelyezkedő csapadékvíz elvezető rendszereinek rekonstrukcióját** célzó projektjavaslatot kíván benyújtani, mivel az érintett utcákban a már meglévő, de funkcióját nem teljesítő zárt csapadékcsatornák, nyílt vízelvezető árkok, illetve szikkasztó árkok találhatók, amelyek nincsenek összekötve így funkciójukat nem tudják ellátni. A fenti célok megvalósítása érdekében Önkormányzatunk a projekthez kapcsolódó műszaki, szakmai előkészítő tevékenységeket megkezdte annak érdekében, hogy a projektjavaslat benyújtásra kerülhessen.

A birkózás hosszú évtizedek óta eredményesen működik városunkban, jelenleg **a Kiskőrösi Petőfi Birkózó Klub** keretei között. Nincs olyan sportverseny ahonnan birkózóink érem nélkül térnének haza, hozzájárulva ezzel ahhoz, hogy Kiskőrös város hírnevét öregbítsék és a birkózás iránt rajongókat megörvendeztessék. Kiskőrös Város Önkormányzata lehetőségeihez mérten igyekszik támogatni a klubot, e célt erősítve 2015-ben elkezdődtek a felújítások. A támogatásból illetve a biztosított önerőből az épület teljes talajnedvesség elleni vízszigetelése megvalósult, illetve a két tornaterem teljes körű rekonstrukciója (festés, burkolatcsere, belső nyílászárók cseréje, stb.). is, a **6200 Kiskőrös, Thököly u. 15.** szám alatti 3740 hrsz-ú önkormányzati tulajdonú ingatlanon. Az elmúlt évben újabb lehetőség nyílt ezen épület további fejlesztésére, emiatt újabb projektjavaslatot nyújtottunk be, amely pozitív elbírálásban részesült. A projekt keretében az ingatlan tetőhéjazatának teljeskörű cseréje valósul meg.

2017. február 16. napján megjelent Magyarország Kormányának felhívása a települési önkormányzatok részére a fenntartható közlekedési módok további térnyerése érdekében.

A felhívás célja, hogy olyan, a fenntartható közlekedés feltételeit megteremtő és erősítő közlekedésfejlesztési intézkedések valósuljanak meg településeken és települések között, melyek hozzájárulnak az éghajlatváltozás mérsékléséhez, a szén-dioxid kibocsátás csökkentéséhez, az élhető városi és települési környezet kialakulásához, valamint az EU2020 és a Nemzeti Közlekedési Infrastruktúra-fejlesztési Stratégia fenntartható fejlődésre és közlekedésre vonatkozó céljainak a teljesüléséhez. A projekteknek a települési mobilitás környezetileg (levegőszennyezés, zajterhelés) és pénzügyileg (működtetők és a közlekedők oldalán) fenntarthatóbbá tételét kell szolgálniuk, és hozzá kell járulniuk a TOP 3. prioritási eredményindikátor („A napi utazások esetén fő közlekedési eszközként gyalogos, kerékpáros vagy közösségi közlekedési módot választók részaránya”) értékének közvetlen települési, és közvetve országos növekedéséhez.

Kiskőrös Város Önkormányzata (továbbiakban: Önkormányzat) a pályázati kiírás tartalmi és formai követelményeit figyelembe véve pályázatot nyújthat be **kerékpárhálózatának bővítésére** a **Kiskőrös, Bánffy utcától kezdődően Tabdi község bevezető útjáig terjedően**, mintegy 4, 525 km hosszúságban. A fenti feladatok megvalósítását célzó projekt teljes költségvetése várhatóan bruttó 430.000.000,- Ft, amely összegre a projektjavaslat benyújtásra került.

2017. február 16. napján megjelent Magyarország Kormányának felhívása, melynek célja a térségi gazdasági környezet fejlesztése, a foglalkoztatás elősegítése. A Kormány célul tűzte ki a helyi gazdaság üzleti infrastrukturális hátterének támogatását, a helyi alapanyagokra alapozott, helyi termelők piacra jutását segítő térségi fejlesztést. A felhívás keretén belül lehetőség nyílik a helyi gazdaság üzleti infrastrukturális hátterének támogatására, a helyi termékek értékesítési csatornáinak infrastrukturális támogatását szolgáló agrárlogisztikai beruházások fejlesztésével.

A projekt keretében lehetőség van a helyi termelők, helyi termékek piacra jutásának támogatására, az önkormányzati, saját közétkeztetési célokat szolgáló fejlesztések támogatására, illetve a helyi termékek piacra jutását segítő agrár-logisztikai fejlesztések támogatására. A **TOP- 1.1.3-16** kódszámú projekt keretében Kiskőrös Város Önkormányzata illetve a Kőröskom Kft. konzorciumban a kiskőrösi **piac fejlesztését** valósítja meg **piaccsarnok kialakításával**. A projekt keretében igényelt támogatás összege 200.000.000.-Ft.

A közösségi művelődési intézmény- és szervezetrendszer keretén belül az informális és nem formális tanulás jegyében közösségi képzési és tehetséggondozó helyi és területi szintű szolgáltatást biztosító infrastruktúra kialakítása és fejlesztése érdekében pályázati felhívás került meghirdetésre **EFOP- 4.1.7-16** kódszámmal, amelyben a projekt célcsoportja: a köznevelési intézményekben tanulók, dolgozók és az egész életen át tartó tanulásban részt vevők. **A projekt keretében regionális szerepű könnyűzenei képző- és tehetséggondozó központ megvalósítását tervezzük.** A beruházás során könnyűzenei oktatás végzésére alkalmas - szükséglet szerint hangcsillapított légkondicionált - helyiségek; koncertek és együttlétek, rendezvények megtartására alkalmas - szükséglet szerint hangcsillapított - 60 fő befogadóképességű közösségi tér; szabadtéri koncert- és közösségi tér; stúdió, képzések tanácsadások megtartására alkalmas helyiség, iroda, raktár, valamint kiszolgáló helyiségek kialakítását tervezzük. A fenti feladatok megvalósítását célzó projekt teljes költségvetése megközelítőleg 125.000.000,- Ft, ami 5.000.000,-Ft-tal több, mint a maximálisan igényelhető támogatási összeg. Így 5.000.000,- Ft önerő bevonása is szükséges.

Pályázat került benyújtásra, amelynek célja az, hogy a vidéki fiatalok számára reális alternatívává váljon a helyben maradás, illetve az oda költözés, ezáltal a vidék népességmegtartó ereje és versenyképessége javuljon. Valamint az, hogy a kevésbé fejlett régiókban élő, illetve onnan elszármazott, továbbá az ott letelepülni szándékozó településeken élő fiatalok képessé tétele arra, hogy a fenti településeken fellelhető életlehetőségekkel tudjanak élni, és helyben egzisztenciát, családot alapítani. A projekt során **15 db lakás felújítását,** fiatalok életpálya-tervezését segítő helyi szolgáltatások nyújtását; helyi lehetőségeket, értékeket, adottságokat feltáró, erre épülő gazdasági együttműködéseket generáló tevékenységek szervezését; a fejlesztési célterületen megvalósuló, hazai és uniós pályázati programokban való részvételre vonatkozó személyes felkészítést; valamint a fiatalok helyben maradását támogató, saját jó gyakorlatok folytatását, illetve más településeken alkalmazott jó gyakorlatok adaptálását kívánjuk megvalósítani. Kiskőrös Város Önkormányzata az **efop-1.2.11-16 kódszámú „ESÉLY OTTHON” c.** pályázati kiírás tartalmi és formai követelményeit figyelembe véve bruttó 200.000.000 Ft összegű támogatás elnyerése érdekében pályázatot nyújtott be.

2016. december 27. napján jelent meg Magyarország Kormányának felhívása könyvtári intézményrendszer és fenntartóik részére az egész életen át tartó tanuláshoz szükséges kulcskompetenciák erősítését támogató szükséges infrastrukturális feltételek megvalósítása céljából.

A konstrukció keretében olyan infrastrukturális fejlesztések valósulhatnak meg, amelyek támogatják az EFOP-3.3 és az EFOP-3.7 intézkedése szerinti, az egész életen át tartó tanulást támogató kulcskompetenciák erősítését szolgáló tevékenységeket. A Felhívás célja Könyvtári rendszer keretén belül az egész életen át tartó tanulás támogatása érdekében a kompetenciafejlesztést, oktatást és a területi ellátást elősegítő infrastruktúra fejlesztése.

Kiskőrös Város Önkormányzata az **EFOP- 4.1.8-16** pályázati kiírás tartalmi és formai követelményeit figyelembe véve maximum bruttó 120.000.000 Ft összegű támogatás elnyerése érdekében pályázatot kíván benyújtani, mely összeg elnyerése esetén a **Petőfi Sándor Városi Könyvtár** (6200 Kiskőrös, Petőfi tér 4/b) infrastrukturális fejlesztését valósítja meg.

Az elmúlt év nyarán benyújtásra került a **TOP-5.1.2-16** kódszámú **„Helyi foglalkoztatási együttműködések”** című felhívásra Kiskőrös Város Önkormányzata projektjavaslata.

A felhívás célja, hogy a helyi szinten létrejövő és/vagy már működő foglalkoztatási együttműködések, partnerségek **(paktumok)** hozzájussanak azon forrásokhoz, melyek segítségével – kialakított stratégiájuk mentén – képzési és foglalkoztatási programjaikat megvalósíthassák.

A felhívás szerint a projekt megvalósítására kizárólag konzorciumi formában van lehetőség. A konzorcium vezetője helyi önkormányzatok és társulásaik, területfejlesztési önkormányzati társulás, megyei kormányhivatal, illetve többségi önkormányzati tulajdonú jogi személyiségű gazdasági társaság lehet. A konzorciumba kötelező bevonni a megyei kormányhivatalt, illetve amennyiben a konzorcium vezető nem helyi önkormányzat vagy társulás, úgy a projektjavaslat vonatkozásában releváns helyi önkormányzatokat, illetve társulásaikat. Munkaerőpiaci programok segítségével a célcsoport képzése, foglalkoztatása (képzési költség támogatása, bértámogatás és bérköltség-támogatás nyújtása) valamint munkaerőpiaci szolgáltatások nyújtása a hatályos jogszabályokkal összhangban, azokra építve: a szolgáltatási tevékenység és díjának megtérítése, Foglalkoztatási megállapodások (paktumok) létrehozása.

A „**Csatlakoztatási konstrukció** az önkormányzati **ASP** rendszer országos kiterjesztéséhez” című pályázati felhívás az ASP Korm. rendeletben foglalt kötelezettségek végrehajtását támogatja az önkormányzatok számára nyújtott csatlakozási források biztosításával. A felhívás célja az egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az önkormányzati ASP központhoz történő csatlakozásának megvalósításával, a felhívásban foglalt feltételek szerint, az önkormányzati ASP központhoz történő csatlakozás során a települési önkormányzatoknál felmerülő egyes feladatok költségeinek támogatására van lehetőség. A támogatás feltétele az ASP Korm. rendeletben foglalt előírások és kötelezettségek betartása, az ott rögzített előfeltételek megléte. Kiskőrös Város Önkormányzata az elmúlt évben benyújtotta projektjavaslatát, amely pozitív elbírálásban részesült. A projekt keretében Kiskőrös is csatlakozott az ASP rendszerhez a projekt felhívásban rögzítetteknek megfelelően. A projekt megvalósításához 9 millió Ft európai uniós támogatást nyert el Önkormányzatunk.

* 1. **Titkársági és gondnoksági csoport**

Titkársági és gondnoksági csoportba a polgármesteri titkár, képviselő-testületi referens, személyzeti és humánerőforrás referens, iktató, gondnok, fűtő-karbantartó, takarító I.-II. munkakörök tartoztak 2017 évben. Ez csoport látja el többek között a Képviselő-testületi és Társulási-tanácsi ülések (Kiskőrösi Többcélú Kistérségi Társulás és a Kiskőrös és Térsége Ivóvízminőség-javító Önkormányzati Társulás) adminisztratív feladatait. A képviselő-testület és a társulások határozatainak kivonatozását, rendelet kihirdetését, valamint a Német Nemzetiségi Önkormányzat, Cigány Nemzetiségi Önkormányzat, Szlovák Nemzetiségi Önkormányzat működésének biztosítását, továbbá a polgármester és jegyző napi munkájához kapcsolódó, általuk meghatározott feladatokat, segítik ügyfélfogadásukat, programjaikat. A csoport feladata továbbá a Polgármesteri Hivatal napi működésének technikai feltételeinek megteremtése.

* **Informatika**

Az önkormányzati ASP rendszerről szóló 257/2016. (VIII.31.) Korm. rendelet 12. § (3) bekezdése alapján 2018. január 1-jéig az önkormányzati ASP (Application Service Provider – alkalmazás-szolgáltató) rendszer valamennyi szakrendszeréhez csatlakozott önkormányzatunk.

Az önkormányzati ASP rendszer szakrendszerei:

* iratkezelő rendszer,
* önkormányzati települési portál rendszer,
* az elektronikus ügyintézési portál rendszer, ideértve az elektronikus űrlap-szolgáltatást,
* gazdálkodási rendszer,
* ingatlanvagyon-kataszter rendszer,
* önkormányzati adórendszer,
* ipari- és kereskedelmi rendszer,
* hagyatéki leltár rendszer.

A szükséges anyagi források biztosítása céljából a Képviselő- testület egyetértett azzal, hogy a beruházás megvalósítása érdekében az Önkormányzat pályázatot nyújtson be a KÖFOP-1.2.1-VEKOP-16 kódszámú „Csatlakoztatási konstrukció az önkormányzati ASP rendszer országos kiterjesztéséhez”című pályázati kiírás keretében bruttó 9.000.000,- Ft vissza nem térítendő pályázati forrás elnyerésére, valamint hogy a beruházás megvalósítása érdekében az Önkormányzat saját forrásként további bruttó 2.000.000,-Ft-ot biztosítson a 2017-es évben.

A pályázatban vállalt informatikai beruházások és fejlesztések során a számítógépes hálózat központja, valamint a hivatal szerverei és telefonközpontja a padlástérbe kerültek áthelyezésre az optikai hálózat kiépítésével egyidejűleg. Ezáltal a hardver eszközök biztonságos és klimatizált környezetbe történő üzemeltetése várhatóan azok élettartamának, üzemidejének növekedését fogja eredményezni, valamint az eddigi működési terükbe megszűnt a zaj és hőtermelés, ami az ügyintézőknek teremt komfortosabb munkavégzési lehetőséget.

A hálózatfejlesztést követően a szakrendszereket használó ASP kompatibilis munkaállomások kerültek cserére (7 darab) és hálózati szkenner funkcióval felszerelt fénymásoló eszközök (2 darab) beszerzése történt meg a pályázati forrásból. Az ASP központba történő bejelentkezés kizárólag elektronikus személyazonosító igazolvánnyal lehetséges, ezért a többi munkaállomás eSZIG olvasására képes kártyaolvasóval lett bővítve.

A hardver elemek fejlesztésén túl fokozott jelentőséggel bír a szoftveres vírusvédelmi rendszer erősítése, a munkaállomások szoftvereinek frissítése, a felhasználók oktatása, képzése. A képzések többségét a Magyar Állam Kincstár szervezte, tantermi és e-learning képzések keretében, amelyeken a dolgozók 90%-a (a képzések 2018. első félévében folytatódtak) részt vett.

* **Közfoglalkoztatás**

A közfoglalkoztatás célja, hogy a tartósan munkanélkülieket megpróbáljuk visszavezetni a munka világába. A közfoglalkoztatás átmeneti munkalehetőséget biztosít azok számára, akiknek az önálló álláskeresése hosszú ideig eredménytelen. Ez segít a benne résztvevőknek, hogy újra munkára alkalmas állapotba kerüljenek, a munka nélkül töltött idő után ismét hozzászokjanak ahhoz, hogy napi rendszerességgel munkába járnak, dolgoznak. Van arra példa, hogy később a versenyszférában dolgozzanak tovább.

***Belterületi közutak karbantartása****:*

A közúthálózat javításához kapcsolódó projekt célja Kiskőrös város belterületi úthálózat felújítása, javítása, környezetének rendbetétele, karbantartása, ezáltal a baleseti veszélyek csökkentése, valamint járdák kiépítése, felújítása és kerékpárutak felújítása. Kiskőrös Város belterületén közel 40 km hosszú kiépített járdával rendelkezünk. Ezek jelentős része elöregedett, erősen kopott, töredezett, a mai kornak nem megfelelő állapotban van. Megfelelő szakirányítás mellett a közfoglalkoztatottak segítségével jelentős anyagi kiadást lehet megspórolni. Egy biztonságos közlekedést szolgáló járdafelület további fenntartása, tisztítása rövidebb idő alatt, lényegesen kevesebb anyagi ráfordítással megoldható.

A 2017. évi program során a Batthyány utca, Okolicsányi utca, illetve Liget utca és Damjanich utca sarki részén, nagyságrendileg 1100 méternyi járda kiépítése valósult meg, az elhasználódott járdák tekintetében pedig nagyjából 150 méternyi felújítása. A térkövek legyártása a helyi sajátosságokra épülő közfoglalkoztatás keretében kerül legyártásra.

A program során Kiskőrös város belterületén nagyságrendileg 20 000 méter úthálózatot került megtisztításra, karbantartásra. Ezen úthálózatok karbantartásához szükséges eszközök helyszínre szállításához, útszegélyek, járdaszegélyek megtisztítása során keletkezett nyesedék, felesleges föld elszállításához szükséges gázolaj igénylése beruházási költségként.

Bio- és megújuló energia felhasználás:

A bio- és megújuló energiafelhasználás célja a drága gáz kiváltása alternatív fűtési móddal, a fűtőanyag helyi biztosításával és apríték tüzelésű kazánok párhuzamos beállításával. Kiskőrös Város Önkormányzata a KEOP-5.5.0/B/12-2013-0321 kódszámú pályázatot nyert el, melyben aprítékégető kazánok kerültek beépítésre és üzembe helyezésre a Bem József Általános Iskolában (450 kw-os kazán), illetve a Petőfi Sándor Kollégiumban (80 kw-os kazán). a bio- és megújuló energia felhasználása az idei és előző évet tekintve jól működő, hasznos program Kiskőrös Város Önkormányzatának az aprítékoló anyag előállítása és feldolgozása szempontjából. A rendelkezésre álló területek a 2017-es évben szintén főként a laktanya területe és Kiskőrös bel- és külterületi útjai mentén (illetőleg árkok partja). 2017 évben nagyságrendileg 50.000 négyzetméter megtisztítása történt meg. Célunk a laktanya területén feldolgozni a különböző területekről, a bel- és külterületi utak menti területekről beszállított aprítékolni való tüzelőanyagot. A fűtőanyagok letermelését elsősorban Kiskőrös Város laktanyájának területén és Kiskőrös Város bel- és külterületi útjai mentén a dolgozók (14 fő közfoglalkoztatott) túlnyomó részben kézi erővel kitakarítják és begyűjtik a hasznosítható fűtőanyagokat, illetve a már meglévő tüzelőanyagot feldolgozzák. A kazánok működéséhez, a fűtéshez szükséges energiahordozók begyűjtése, feldolgozása a projektbe bevont területekről közfoglalkoztatás keretében valósul meg. Közfoglalkoztatottaink a programba bevont területeken folyamatosan végzik takarítási, és fűtőanyag begyűjtési feladataikat, fás- és lágyszárú gyomnövények levágását, a már meglévő fűtőanyag feldolgozását. Üzemanyagra a feldolgozáshoz szükséges eszközök szállításához, az MTZ 820 lassújármű és a faaprítógép üzemeltetéséhez, Kiskőrös bel- és külterületén összegyűjtött tüzelőanyag laktanyában történő és onnan az érintett kazánok helyszínéhez szállításához, illetve az idei évben, illetve az előző években beszerzett eszközök (sövényvágó gépek, fűkaszák, stihl fűrészek) üzemeltetéséhez elengedhetetlen.

Helyi sajátosságokra épülő közfoglalkoztatás:

A helyi sajátosságokra épülő közfoglalkoztatási program során a belterületi közutak karbantartása program során kiépíteni tervezett járdákhoz szükséges térkő és szegélykő legyártására került sor.

A térkő és szegélykő gyártása a belterületi közutak karbantartásához kapcsolódó projekt célja Kiskőrös városon belül járdák kiépítése, valamint járdák és kerékpárutak felújítása. Ezek jelentős része elöregedett, erősen kopott, töredezett, a mai kornak nem megfelelő állapotban van. Megfelelő szakirányítás mellett a közfoglalkoztatottak segítségével jelentős anyagi kiadást lehet megspórolni. Egy biztonságos közlekedést szolgáló járdafelület további kiépítése, fenntartása, a térkövek és szegélykövek legyártásával kevesebb anyagi ráfordítással megoldható.

A 2017. évi program során a Batthyány utca, Okolicsányi utca, illetve Liget utca és Damjanich utca sarki részén, nagyságrendileg 1100 méternyi járda kiépítése történt meg az elhasználódott járdák tekintetében pedig nagyjából 150 méternyi felújításra került.

Hosszabb időtartamú közfoglalkoztatási program:

A program lényege, hogy Kiskőrös Város Önkormányzata elsősorban a Klebelsberg Intézményfenntartó Központ által fenntartott intézmények közül, a Kiskőrösi Egységes Gyógypedagógiai Módszertani Intézmény, Integrált Óvoda, Általános Iskola, Készségfejlesztő Speciális Szakiskolájában és a Kiskunhalasi Szakképzési Centrum Wattay Szakképző Szakgimnáziuma, Szakközépiskolája és Kollégiumában közfoglalkoztatási program keretében szociális végzettséggel és tapasztalatokkal rendelkező személyeket alkalmaz család, gyermek- és ifjúságvédelmi tevékenységek ellátására (hátrányos helyzetű, elsősorban roma származású tanulók segítése, családokkal való kapcsolattartás, szocializációs hátrányaiknak csökkentése a család-, gyermek- és ifjúságvédelemmel összefüggő közös érdekeiket kifejezve), elsősorban roma származású tanulók segítésére.

Ezek mellett további négy hosszabb időtartamú közfoglalkoztatási program valósult meg, melyek célja a természeti és lakókörnyezet tisztántartása, ezen kívül célunk volt a csatornák növényzetének irtása, bozót és fás szárú növényirtás, gallyazás, hulladéklerakó helyek felszámolása, parlagfű mentesítési feladatok, közparkok karbantartása, illetve Kiskőrös Város parkjainak, városközpontjának, városközponti buszmegállójának rendben tartása, település rendezettségének kialakítása.

A közfoglalkoztatási programok keretein belül többen vettek részt képzéseken. A résztvevők többsége sikeres vizsgát tett. 2017. évben indított képzések:

- Dajka

- Motorfűrész-kezelő

- Építő- és anyagmozgató gép kezelője (Targoncavezető)

- Konyhai kisegítő

- Intézménytakarító

- Település karbantartó

- Kiskerti növénytermesztő

- Zöldterületi kisgép-üzemeltető

Startmunka mintaprogram keretében - Bio- és megújuló energia felhasználása:

2017.03.01. – 2017.12.31. - Közfoglalkoztatottak száma: 15 fő

Startmunka mintaprogram keretében – Belterületi közutak karbantartása:

2017.03.01. – 2018.02.28. - Közfoglalkoztatottak száma: 25 fő

Startmunka mintaprogram keretében – Helyi sajátosságokra épülő közfoglalkoztatás:

2017.03.02. – 2018.02.28. - Közfoglalkoztatottak száma: 15 fő

Hosszabb időtartamú közfoglalkoztatás (köznevelési intézményekben alkalmazandó gyermek- és ifjúságvédelmi segítők foglalkoztatása):

2017.03.01. – 2018.02.28. - Közfoglalkoztatottak száma: 14 fő

Hosszabb időtartamú közfoglalkoztatás (köznevelési intézményekben alkalmazandó gyermek- és ifjúságvédelmi segítők foglalkoztatása):

2017.04.20. – 2018.02.28. - Közfoglalkoztatottak száma: 1 fő

Hosszabb időtartamú közfoglalkoztatás

2017.01.01 - 2017.03.31 - Közfoglalkoztatottak száma: 7 fő

Hosszabb időtartamú közfoglalkoztatás

2017.01.11 - 2017.03.31 - Közfoglalkoztatottak száma: 8 fő

* **Képviselő-testület és Társulási tanács működése:**

**2017. évi képviselő-testületi ülések**

Képviselő-testületi ülések száma összesen: 18

Közmeghallgatás: 1

Képviselő-testületi határozatok száma: 202

Rendeletek száma: 25

**2017. évi Kiskőrösi Többcélú Kistérségi Társulás ülések**

Társulási-tanács ülések száma: 9

Társulási-tanács határozatok száma: 20

**2017. évi Kiskőrös és Térsége Ivóvízminőség-javító Önkormányzati Társulás ülések**

Társulási-tanács ülések száma: 6

Társulási-tanács határozatok száma: 10

**Nemzetiségi Önkormányzatok 2017. évi ülései**

Szlovák Nemzetiségi Önkormányzat üléseinek száma: 9

Szlovák Nemzetiségi Önkormányzat közmeghallgatások száma: 1

Szlovák Nemzetiségi Önkormányzat határozatainak száma: 60

Német Nemzetiségi Önkormányzat üléseinek száma: 6

Német Nemzetiségi Önkormányzat közmeghallgatások száma: 1

Német Nemzetiségi Önkormányzat határozatainak száma: 45

Cigány Nemzetiségi Önkormányzat üléseinek száma: 10

Cigány Nemzetiségi Önkormányzat közmeghallgatások száma: 1

Cigány Nemzetiségi Önkormányzat határozatainak száma: 27

Kiskőrös Város Képviselő-testülete és a nemzetiségi önkormányzatok képviselő-testületeinek 2017. évi munkáját bemutató diagram:

* **Bizottságok munkája**

**Művelődési, közoktatási és Sport Bizottság**

* üléseinek száma: 22 db
* határozatok száma: 129 db

**Egészségügyi és Szociálpolitikai Bizottság**

* üléseinek száma: 22 db
* határozatok száma: 106 db

**Pénzügyi Bizottság**

* üléseinek száma: 19 db
* határozatok száma: 35 db

**Költségvetési, Városfejlesztési és Mezőgazdasági Bizottság**

* üléseinek száma: 19 db
* határozatok száma: 68 db

**Ügyrendi és Összeférhetetlenségi Bizottság**

* üléseinek száma: 19 db
* határozatok száma: 96 db

Bizottságok 2017. évi munkáját bemutató diagram

A postázási feladatokat a Hivatal iktató ügyintézője végzi, amely magába foglalja többek között a beérkező ajánlott és egyéb postai levél-, illetve csomagküldemények átvételét. A postáról a kiküldött levelek visszaigazolásait, a tértivevényeket, az iktatási ügyintéző osztja szét ügyintézők részére. A kiküldendő levelek, csomagok, gyorspostai, illetve külföldi küldemények nyilvántartásba kerülnek, postakönyvbe vételre. A iktató iktatási feladatokat végez. Az iktató az ügyiratok iktatását iktatóprogram használatával végzi. Feladata: Beérkezett postai levelek iktatása, az ügyintézők által kért előzményi iratok keresése, dokumentáltan történő kiadása, visszavételezése. Leadott iratanyagok egyeztetése, rendszerezése, valamint a selejtezések elvégzése (jegyzőkönyvkészítése, Levéltárral történő engedélyeztetése). A kimenő iratok iktatását az ügyintézők végzik.

Az iktatás mennyiségét jól tükrözi, hogy 2017. évben 5.483 db főszám és 33.859 db alszám iktatás történt.

A 2017. évben iktatott ügyiratok számát ágazati bontásban az alábbi táblázat tartalmazza

|  |  |  |  |
| --- | --- | --- | --- |
| Ágazat | Sorszámra | Gyűjtőív sorszámára | Alszámra |
| Iktatott iratok száma |
| A | Pénzügyek | 1954 | - | 16407 |
|  | Ebből: 1. Adóigazgatási ügyek2. Egyéb pénzügyek | 1944 | - | 15916 |
| 10 | - | 491 |
| B | Egészségügyi igazgatás | 16 | - | 37 |
| C | Szociális igazgatás | 218 | - | 545 |
| E | Környezetvédelmi, építési ügyek, településrendezés, területrendezés kommunális igazg. | 955 | - | 3973 |
|  | Ebből: 1. Környezet- és természetvédelem2. Településrendezés, területrendezés3. Építési ügyek4. Kommunális ügyek | 5 | - | 10 |
| 29 | - | 193 |
| 904 | - | 3720 |
| 17 | - | 50 |
| F | Közlekedés és hírközlési igazgatás | 159 | - | 332 |
| G | Vízügyi igazgatás | 22 | - | 77 |
| H | Önkormányzati, igazságügyi és rendészeti igazgatás | 823 | - | 4466 |
|  | Ebből: 1. Anyakönyvi és állampolgársági ügyek2. A polgárok személyi adatainak, lakcímének nyilvántartásával kapcsolatos3. Választásokkal kapcsolatos ügyek4. Rendőrségi ügyek5. A helyi tűzvédelemmel kapcsolatos ügyek6. Menedékjogi ügyek7. Igazságügyi igazgatás8. Egyéb igazgatási ügyek | 180 | - | 1245 |
| 67 | - | 342 |
| 6 | - | 20 |
| 2 | - | 4 |
| 1 | - | - |
| - | - | - |
| 4 | - | 30 |
| 563 | - | 2825 |
| I | Lakásügyek | 12 | - | 36 |
| J | Gyermekvédelmi és gyámügyi igazgatás | 174 | - | 1305 |
| K | Ipari igazgatás | 19 | - | 65 |
| L | Kereskedelmi igazgatás, turisztika | 188 | - | 352 |
| M | Földművelésügy, állat- és növény-egészségügyi igazgatás | 11 | - | 136 |
| N | Munkaügyi igazgatás, munkavédelem | 8 | - | 193 |
| U | Önkormányzati és általános igazgatási ügyek összesen | 859 | - | 5449 |
|  | Ebből: 1. Képviselő-testület iratai2. Nemzetiségi önkormányzat iratai3. Az önkormányzati hivatalnak, polgármesteri hivatalnak | 50 | - | 324 |
| 9 | - | 33 |
| 800 | - | 5092 |
| P | Köznevelési és közművelődésügyi igazgatás | 49 | - | 473 |
| R | Sportügyek | 2 | - | 2 |
| X | Honvédelmi, katasztrófavédelmi igazgatás, fegyveres biztonsági őrség | 14 | - | 11 |
|  | Ebből: 1. Honvédelmi igazgatás2. Katasztrófavédelmi igazgatás3. Fegyveres biztonsági őrség | 11 | - | 8 |
| 3 | - | 3 |
| - | - | - |
| Mindösszesen: | 5483 | - | 33859 |

* **2017. évi városi ünnepségek és rendezvények**

**2017. évi városi ünnepségek és rendezvények**

2017. évi városi ünnepségekről és rendezvényekről szóló 189/2016. számú képviselő-testületi határozat mellékletében foglaltak szerint Kiskőrös Város Önkormányzatának nagyszabású rendezvényei:

* 2017. március 15. Az 1848-as forradalom és szabadságharc 169. évfordulója
* 2017. május 20-21.Városalapítók Napja Országos Rétes Fesztivál
* 2017. szeptember 1-3. Kiskőrösi Szüret és Szlovák Nemzetiségi Napok
* 2017. december 15–22. Adventi ünnepi hét
* 2017. december 31. „Petőfi Szilveszter”

**2017. március 15. Az 1848-as forradalom és szabadságharc 169. évfordulója**

Kiskőrösön koszorúzással vette kezdetét az 1848-49-es forradalom és szabadságharc emlékére rendezett ünnepi megemlékezések sora: a Batthyány-emléktáblánál helyezte el a tisztelet és az emlékezés koszorúit ***Domonyi László*** polgármester és ***Pohankovics András*** alpolgármester. Ezt követően rangos önkormányzati elismerések átadására került sor a Városháza dísztermében. A díjátadó ünnepség fényét a SZÓ-LA-M zeneiskola növendéke, Nagy Viktória éneke, valamint ***Péczka Fatime*** szavalata emelte.

Ebben az évben a művelődési központ adott otthont az ünnepi megemlékezésnek, amelyet Kiskőrös Város Fúvószenekara nyitott meg, majd ***Font Sándor országgyűlési képviselő*** mondta el ünnepi beszédét, amelyben hangsúlyozta a szabadság fontosságát. Ezt követően a *Petőfi Sándor Általános Iskola* diákjainak irodalmi műsorát tekinthette meg a közönség, majd az ünnep méltó zárásaként a helyi önkormányzat és a járási hivatal vezetői, a nemzetiségi önkormányzatok és a pártok képviselői, az intézmények vezetői koszorúkat helyeztek el az 1848-49-es forradalom és szabadságharc kiemelkedő alakjai: Petőfi Sándor, Bem József, Jókai Mór és Kossuth Lajos szobránál, valamint Petőfi Sándor szülőházánál.

**2017. május 20-21.Városalapítók Napja Országos Rétes Fesztivál**

Városalapítók Napja 2001 óta az Országos Rétes fesztivál 18 éve minden esztendőben megrendezésre kerül, s ezzel szép hagyomány teremtődött, melyre vigyáznunk kell, tovább kell örökíteni gyermekeinknek, unokáinknak. Át kell adni az ősöktől kapott tudást és a jövőbe vetített szép reményeket, hogy városunk tovább virágozzon. A rendezvényjelentős részben hozzájárul a közösségi tudat megőrzéséhez, az önértékeit tisztelő, sokszínűségét megtartó kiskőrösi közösség megerősödéséhez. Az esemény hivatalos megnyitójára a Petőfi Sándor tér szabadtéri színpadán és ezt követően a Városházánál a Wattay dombormű ünnepélyes megkoszorúzására került sor. A hagyományőrzés jegyében került megrendezésre, hiszen az ország minden tájáról érkeznek rétes készítő asszonyok, hogy bemutassák az évszázados múltra visszatekintő, rétes készítő hagyományukat.

A változatos színpadi és kísérő programoknak köszönhetően a kicsiktől a nagyokig minden korosztály számára igazi kikapcsolódást nyújtott az Országos Rétes- és Gasztronómia Fesztivál. Két napon át a hagyományos kézműves kiállítók mellett, gasztronómiai termékek, pálinkaházak, és borászatok is képviseltették magukat. A színpadi programokat illetően a helyi és környékbeli vendégelőadók műsorai táncbemutatók, mazsorett – bemutató, gyermekelőadások és folklór produkciók tették színessé a Petőfi téren felállított színpadot.

**Kiskőrösi Szüret és Szlovák Nemzetiségi Napok 2017.**

A 2017. szeptember első hétvégéjén megrendezett Kiskőrösi Szüret és Szlovák Nemzetiségi Napok több mint egy évtizedes múltra tekint vissza, a programok 1992 óta a vendégek tömegeit vonzzák a városba.

A háromnapos rendezvényen a szlovák hagyományőrző együttesek mellett a látogatók színvonalas hazai fellépők koncertjeiből is választhattak. Ebben az évben is kiemelt szerepet kaptak a kiskőrösi borok: városunkból és a környező településekről 20 borászat mutatkozott be. A Sztrapacska Udvar varázsa évről évre a legfinomabb szlovák ételkülönlegességeit kínálja a gasztronómia iránt érdeklődőknek. A rendezvény hangulatát az esti koncertek a díszes szüreti felvonulás, tűzijáték tette még ünnepibbé. Kiskőrös testvérvárosainak delegációi is (köztük Hollandia, Finnország, Lengyelország, Szlovákia, Románia, Németország) megtisztelték jelenlétükkel a rendezvényt.

A város legnagyobb rendezvénye nemcsak a kiskőrösiek igényeit elégíti ki, nemcsak a kulturális tevékenységet folytató civil szervezetek munkáját segíti, s teremt az itteni fiatalok számára sport- és egyéb lehetőségeket, de a szervező Kiskőrös Város Önkormányzata kitűzött céljai között szerepel az is, hogy a kulináris élvezeteket kedvelő, Kiskőrösre látogató belföldi és külföldi vendégek száma évről évre gyarapodjon. A szlovák hagyományőrző együttesek mellett helyet kaptak a modern kor amatőr és profi művészeti együttesei ugyanúgy, mint a hagyományos borászati eszközök és a legújabb borászati technológiával készült kiváló minőségű, könnyű alföldi borok. A programokat elsősorban az évszázadok során kialakult helyi gyümölcs-, szőlő- és borkultúra, valamint a városalapító szlovákság legnemesebb értékei köré.

**2017. december 15–22. Adventi hét**

**Adventi vásár** a város meghatározó rendezvénysorozata évek óta, melyen a népi és a keresztény hagyományok őrzése, a karácsony ünnepére való ráhangolódás jegyében szívesen töltik együtt, közösségben az idejüket Kiskőrös polgárai.

December 15-én elkezdődött a Kiskőrösi advent rendezvénysorozata. A Petőfi téren az adventi koszorú mellett az életnagyságú, szemet gyönyörködtető betlehem és a díszektől roskadozó, csillogó-villogó karácsonyfa is várta csodálóit, a finomabbnál finomabb, melengető ételeket-italokat kínáló faházak pedig vendégeiket.

A művelődési házban a gyerekeket pénteken és szombaton kézműves foglalkozásra várták. A Petőfi téren december 22-ig minden este kulturális csemegékkel is megkínálták látogatóikat a város alapítványai, egyesületei, civil szervezetei, s faházaiknál az általunk nemesnek ítélt célra adakozhattunk, segítve egymást, s hitet tenni amellett, hogy adni, s jónak lenni jó.

**2017. december 31. „Petőfi Szilveszter”**

A hagyományos *Petőfi-szilveszter* sok vendéget vonzott vidékről is városunkba. A Petőfivel egy napon született gyerekeknek Domonyi László polgármester ünnepélyes keretek között adta át a névre szóló Petőfi-köteteket.

A délután folyamán a múzeumban dr. Feledy Balázs művészettörténész nyitotta meg „Mily igen szeretlek téged, s őt is veled.”(Arany) című pályázatra érkezett képzőművészeti alkotásokból nyíló kiállítás.

A Szilveszter Társulat a Szigligeti Ede: Házassági három parancs vígjátékávalbúcsúzott az óévtől, a kétszeresen is telt házas előadást Supka Éva rendezésében mutatták be.

Éjfélkor a szülőház előtt emlékeztek meg városunk szülöttéről, ahol Dr. Szilágyi Judit irodalomtörténész ünnepi köszöntője után Domonyi László polgármester hagyományos serleges fogadalomtétele hangzott el.

A hagyományokhoz hűen az ünneplők elmentek az evangélikus templomba, ahol Lupták György esperes évkezdő áldása után tekintették meg az eredeti - 1823-as - keresztelési anyakönyvet Alexander Petrovics bejegyzéssel.

1. **Közigazgatási Osztály**
	1. **Szociális és igazgatási csoport**
		1. **Igazgatási feladatok**

A Közigazgatási Osztály feladatkörébe az általános igazgatási, adóigazgatási, építéshatósági, szociális igazgatási, gyermekjóléti alapellátási és anyakönyvi feladatok tartoznak.

A jegyző általános igazgatási feladatai többek között – kereskedelmi engedélyek, telepengedélyezés, állatvédelem, állattartás, szálláshely-szolgáltatási engedélyek, zaj- és rezgésvédelem, panaszok, közérdekű bejelentések vizsgálata, vásár- és piac tartásának engedélyezése, zenés táncos rendezvények engedélyezése, talált dolgokkal kapcsolatos feladatok, környezetvédelmi ügyek, hulladékgazdálkodás, méhészeti tevékenység bejelentése, hatósági bizonyítványok kiadása, szolgáltatás-felügyelet, birtokvédelem, termőföldek adás-vételével, ill. haszonbérletével összefüggő kifüggesztési feladatok ellátása valamint a hagyatéki ügyintézői feladatok és a címkezeléssel kapcsolatos feladatok.

**A 2017. évben intézett, a lakosság legszélesebb körét érintő ügyek:**

- telepengedélyezés: 19

- kereskedelmi üzletek működésének engedélyezése: 188

- szálláshely-szolgáltatás engedélyezése: 2

- Kiskőrös közigazgatási területére bejelentkezett méhészek száma: 47

- birtokvédelmi ügyek: 4

- termőföld adásvételi, ill. haszonbérleti szerződések kifüggesztése: 204

- társasházak törvényességi felügyeleti eljárása: 2

- megőrzésre átadott talált tárgyak: 8

- hagyatéki, póthagyatéki ügyek száma: 268

- címkezeléssel kapcsolatos ügyek száma: 67

Az anyakönyvi eljárás során végzett feladatok, ügyek száma típusonként 2017-ben:

- születés anyakönyvezése 2 db

- házasságkötés anyakönyvezése 96 db

- haláleset anyakönyvezése 91 db

- anyakönyvi kivonat kiállítása iránti kérelem 545 db

- születés rögzítése papír alapú anyakönyvből EAK rendszerbe 347 db

- házasság rögzítése papír alapú anyakönyvből EAK rendszerbe 155 db

- haláleset rögzítése papír alapú anyakönyvből EAK rendszerbe 16 db

- születendő gyermekre tett apai elismerő nyilatkozatok 35 db

- születési családi- és utónév változtatási kérelem 7 db

- házassági névmódosítási kérelem 32 db

- SZÉP korú polgárok köszöntésének megszervezése 7 db

- egyszerűsített honosítási okirat 23 db

- hazai anyakönyvezési kérelem 8 db

**Szociális ellátás, gyermekjóléti alapellátás**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) értemében a gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a hatósági intézkedések biztosítják.

Az önkormányzat a gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja.

A szociálisan rászoruló személyek - a szociális pénzbeli és természetbeni ellátások kiegészítéseként - Kiskőrös Város Önkormányzata Képviselő-testületének a szociális ellátásokról szóló 7/2015. (II. 26.) önkormányzati rendelete alapján települési támogatásban és rendkívüli települési támogatásban részesülhetnek.

A rendszeres települési támogatás

• a szociális alapszolgáltatás keretében nyújtott étkeztetés hozzájárulásához, valamint

• gyógyszerkiadások viseléséhez nyújtott támogatás.

A rendkívüli települési támogatás az alábbi létfenntartási gond fennállása esetén nyújtott támogatás:

• válsághelyzetben lévő várandós anya gyermekének megtartásához,

• a nevelésbe vett gyermek családjával való kapcsolattartás,

• a gyermek családba való visszakerülésének elősegítése,

• a gyermek hátrányos helyzete miatt a család anyagi segítségre szorul,

• a gyermek iskoláztatása,

• a családban egyidejűleg három vagy több gyermek születik,

• fűtési időszak,

• a lakásfenntartás havi költsége meghaladja az öregségi nyugdíj mindenkori legkisebb összegének 80%-át,

• a megélhetést érintő előre nem tervezett többletkiadás esetén.

Rendkívüli települési támogatás nyújtható létfenntartást veszélyeztető rendkívüli élethelyzet

• elemi kár bekövetkezése,

• haláleset,

• a kérelmező családjában élő személy, tartós, legalább 20 napot meghaladó kórházi kezelése esetén.

2017. évben a szociális támogatások kifizetése pénzbeli kifizetéssel és közüzemi szolgáltatóhoz történő utalással történt.

2017. évben az Önkormányzat az alábbi pénzbeli és természetbeni ellátásokat biztosította:

Szociális támogatás neve Ellátottak száma

rendszeres gyermekvédelmi kedvezmény 299 fő

lakbértámogatás 0 fő

települési támogatás (gyógyszer) 0 fő

települési támogatás (étkeztetés) 19 fő

rendkívüli települési támogatás 121 fő, 154 esetben

BURSA Hungarica Ösztöndíj 13 fő

köztemetés 4 fő

2017. évben szociális ellátásokra - rendkívüli települési támogatás, települési támogatás (étkeztetés), köztemetés – 3.085.709,- Ft került kifizetésre.

Bursa Hungarica Felsőoktatási Önkormányzati Ösztöndíjpályázaton belül a szociálisan rászoruló felsőoktatási hallgatók tanulmányainak támogatására az Önkormányzat a 2017. évi költségvetésében 625.000,-Ft előirányzatot biztosított.

A Gyvt. alapján természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve a szociális igazgatásról és szociális ellátásokról szóló 1993. évi III. törvény (a továbbiakban: Szt.) hatálya alá tartozó ápolást, gondozást nyújtó intézmény vezetője kérelmére

a) a bölcsődében, mini bölcsődében,

b) az óvodában,

c) a nyári napközis otthonban,

d) az általános és középiskolai kollégiumban, az itt szervezett externátusi ellátásban,

e) az általános iskolai és - ha önkormányzati rendelet kivételével jogszabály másképpen nem rendelkezik - a középfokú iskolai menzai ellátás keretében,

f) a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az a)-f) pontban foglaltak együtt: intézményi gyermekétkeztetés],

g) a bölcsőde, mini bölcsőde és az óvoda zárva tartása, valamint az iskolában a nemzeti köznevelésről szóló 2011. évi CXC. törvény ( a továbbiakban: Nktv.) 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés).

A települési önkormányzatnak a Gyvt. alapján a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen kell biztosítani

a) a bölcsődében, mini bölcsődében bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,

b) az a) pont alá nem tartozó gyermekek számára

ba) a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon.

2017 évben az Önkormányzat a szünidei gyermekétkeztetés keretében az évközi szünet időtartama alatt:

• tavaszi szünetben: 11 fő részére

• őszi szünetben: 7 fő részére

• téli szünetben: 5 fő részére

• nyári tanítási szünetben: 18 fő részére ingyenesen a déli meleg főétkezést a Ts Gastro Kft. tálalókonyháján.

**2.2. Adó csoport**

A helyi adókról szóló 1990. évi C. törvény felhatalmazása alapján Kiskőrös Város Önkormányzatának Képviselő-testülete a helyi adók közül

- magánszemélyek kommunális adóját

- helyi iparűzési adót és

- idegenforgalmi adót vezetett be az illetékességi területén.

A helyi iparűzési adónál a 2017. évi adóévben is a Képviselő-testület adómentességet biztosított annak a háziorvos, védőnő vállalkozónak, akinek a vállalkozási szintű iparűzési adóalapja az adóévben nem haladja meg a 20 millió forintot. Ezzel is elismerve az egészségügyi alapellátásban közreműködő vállalkozó háziorvosok, védőnők áldozatos munkáját.

2017. évben befolyt adóbevételek:

• magánszemélyek kommunális adója: 66- millió Ft (adózók száma: 5809 fő)

• iparűzési adó: 807- millió Ft (adózók száma: 2172 fő)

• gépjárműadó: 40% helyben maradó: 58,5 millió Ft

 60% kincstár: 87,7 millió Ft (adózók száma: 5841 fő)

• idegenforgalmi adó: 9,1 millió Ft (adózók száma: 15 fő)

Magánszemélyek kommunális adója

• méltányossági törlés: 53 főnél 780.000 Ft összegben

• 62. év felettiek adókedvezménye: 10,2 millió Ft összegben (2000 fő esetében)

 Szennyvíz csatorna létesítés miatt: 300.000,- Ft (73 fő)

Iparűzési adó

• adóalaphoz kötött mentesség (900 ezer forint alatti adóalap):

- mentes bevétel: 333 millió Ft - bevétel 2 %-a (adókiesés) 6,66 millió Ft.

- háziorvosok 20 millió Ft adóalapig mentes bevétel: 92 millió Ft - bevétel 2 %-a (adókiesés) 1,84 millió Ft.

• 600.000,- Ft alatti bevétel miatt nyilatkozatot tevők létszáma: 343 fő

Végrehajtási intézkedések:

• inkasszó: 607 tétel, 56 millió Ft összegben

• munkabér és nyugdíj letiltás: 333 főnél 2 millió forint összegben

• gépjármű forgalomból történő kitiltás 27 esetben 2,3 millió forint behajtása érdekében

• minden hónapban, a teljes hátralékos állományt átjelentésre kerül a NAV-nak adóvisszatartás céljából

A végrehajtási intézkedések eredményeképpen 2016. december 31. és 2017. december 31. közötti időszakban 28 millió forinttal csökkent a végrehajtható adóhátralék összege.

Adó- és értékbizonyítvány kiállítása (pl. hagyatéki eljáráshoz, gyámhivatali eljáráshoz és adóvégrehajtási eljárás esetén): 1193 db

**2.3. Építéshatósági Csoport**

Az elsőfokú építésügyi hatósági feladatokat 2017. évben Akasztó, Csengőd, Kaskantyú, Kiskőrös, Páhi, Soltszentimre, Tabdi, Bócsa, Soltvadkert, Tázlár, Kecel, Imrehegy, Császártöltés, Fülöpszállás, Izsák illetékességi területén kellett ellátni.

A fenti településekre vonatkozóan kiadott döntések száma a következő:

• építési engedély határozat: 90 db

• módosított építési engedély határozat: 16 db

• bontási engedély határozat: 1 db

• fennmaradási és továbbépítési engedély: 4 db

• fennmaradási és használatbavételre vonatkozó engedély: 7 db

• használatbavételi engedély: 23 db

• használatbavétel tudomásulvétele hallgatással: 43 db

• függő hatályú döntések száma: 177 db

• hatósági bizonyítványok (tervezés elősegítésére, ingatlan nyilvántartási átvezetéshez) száma: 67 db

• építésügyi hatósági szolgáltatás körében adott nyilatkozatok száma: 122

Az Építéshatósági Csoportnál 2017. évben a döntések száma (határozatok, hatósági bizonyítványok, megtagadott hatósági bizonyítványok, végzések, szakhatósági állásfoglalások, használatbavétel tudomásulvétele hallgatással) összesen: 1805 db

1. **Pénzügyi Osztály**

A Kiskőrösi Polgármesteri Hivatalban a gazdasági – pénzügyi feladatokat a Pénzügyi osztály látja el. Az osztály feladata - mint a hivatal gazdasági szervezete, önállóan működő és gazdálkodó szervezet – az önkormányzat, a hivatal, valamint a hozzá rendelt önállóan működő intézmények, a Kiskőrösi Többcélú Kistérségi Társulás és a Kiskőrös és Térsége Ivóvízminőség-javító Önkormányzati Társulás pénzügyi-gazdasági feladatainak ellátása. Együttműködési megállapodás alapján a pénzügyi osztály látja el a szlovák, német és cigány nemzetiségi önkormányzat gazdálkodásával kapcsolatos feladatokat is.

A pénzügyi osztály dolgozóinak feladatköre igen szerteágazó, mivel szinte minden önkormányzati és hatósági feladatnak van bizonyos mértékű pénzügyi háttere.

A jellemző állandó, korábbi években is meglévő feladatok az osztály munkájában a következők:

* költségvetési rendelet előkészítése
* havi, negyedéves és éves jelentések készítése
* éves beszámoló elkészítése, zárszámadási rendelet előkészítése
* likviditási, pénzügyi tervek készítése
* könyvelési feladatok, bizonylati rend
* számlavezetés, készpénzforgalom
* tárgyi eszköznyilvántartás
* beruházási statisztikák készítése
* leltározás, selejtezés
* bérgazdálkodás
* pályázatokhoz kapcsolódó feladatok

A Saldo Budget Creator Integrált Számviteli Rendszer használatával tartjuk nyilván a kötelezettségvállalásokat, valamint a program biztosítja a bank, pénztár, bér, előirányzat, nettó finanszírozás, tárgyi eszközök állományváltozása és egyéb pénzforgalmi események könyvviteli nyilvántartásokban való rögzítését. A rendszer használata 2014. július hónap óta távüzemi kapcsolattal működik.

A beérkező számlák darabszámát és intézményenkénti megoszlását az alábbi diagram szemlélteti:

Az önkormányzat számlavezető pénzintézete 2014. július 1. napjától a K & H Bank Zrt, amely

bankszámlaszerződés és a kapcsolódó folyószámlahitel szerződés is 3 éves határozott időtartamra - 2014.07.01. napjától 2017.06.30. napjáig – szólt.. A szerződés lejárata miatt új beszerzési eljárás elindítására került sor, szintén 3 év határozott időtartamra 2020.06.30. napjáig, mely eljárás nyertese újból a K&H Bank Zrt. lett. A szerződések megkötésre kerültek.

2014. novembere óta az önkormányzat fizetési számlájára és három adónemben – kommunális adó, gépjármű adó és iparűzési adó – az adószámlákra bankkártyás befizetést is elfogadunk. Az étkeztetés befizetése is lehetséges bankkártyával az óvodákban és az általános iskolában.

2014. január 1-től az államháztartás szerveinek könyvvitelére és beszámoló készítésére vonatkozó új szabályok léptek életbe, ami alapján teljesen új könyvelési rendszer szerint folyik a munka, minden gazdasági eseményt egyrészt a pénzügyi számvitel, másrészt a költségvetési számvitel szerint is könyvelni kell, a költségvetési szervekre eddig nem vonatkozó időbeli elhatárolások számvitele is megjelent a könyvelés során, illetve eredményszemléletben is be kell mutatni a gazdálkodást. Az új rendszerre való áttérés nagyon nagy feladat volt, talán a korábbi évek viszonylatában a legnagyobbnak mondható, amely a mai napig folyamatos változtatásokon megy keresztül.

Az önkormányzati vagyon folyamatos, megfelelően részletezett nyilvántartásainak vezetése szintén a szervezeti egység feladatai közé tartozik, a vagyonkimutatás, valamint a mérleg adatainak és az abban található adatokat alátámasztó főkönyvi és analitikus nyilvántartási adatok alapján, a vagyongazdálkodási szabályok folyamatos figyelembe vételével történik. Az új számviteli szabályozás alapján az önkormányzat vagyonát elkülönítetten költségvetési szervenként, valamint önkormányzati szinten összesítve is ki kell mutatni. Ennek megfelelően a korábbi évektől eltérően a tárgyi eszközök nyilvántartásában is biztosítani kell az elkülöníthetőséget.

Gondoskodni kell továbbá az önkormányzati vagyontárgyak értékének és annak változásának a nyilvántartásokon való átvezetéséről is.

2014.október 1-e óta az önkormányzat nem befektetési tanácsadó cég közreműködésével biztosítja az átmenetileg szabad pénzeszközök elhelyezését, hanem a pénügyi osztály segítségével a polgármester kezeli.

A 2017-es év egyik kiemelt feladata volt – a számlavezető bank kiválasztása mellett - ismételten elindítani az új óvoda építése fejlesztési célhoz kapcsolódóan - a Képviselő-testületi határozatnak megfelelően – 570 millió Ft adósságot keletkeztető ügylet megkötésének lebonyolítását, beleértve a beszerzési eljárás megindítását és bírálati szempontjainak meghatározását, a Kormány előzetes hozzájárulásának megkérését, valamint a hitel és biztosítéki szerződések megkötését is. A Kormány hozzájárulását az önkormányzat megkapta, a szerződés megkötésre került.

A 2017-es év harmadik kiemelt feladata volt az Mötv. 114.§ (2) bekezdésében meghatározott állam által biztosított elektronikus információs önkormányzati rendszerhez (ASP) való csatlakozásra való felkészülés a gazdálkodási szakrendszer vonatkozásában az önkormányzati ASP rendszerről szóló 257/2016.(VIII.31.) Korm.rendeletben előírtak szerint. Ahhoz, hogy az átállás 2018. január 1. napjával megtörténhessen az adatállomány felülvizsgálatra került, így a kötelezettség és követelés állomány, a befejezetlen beruházások és a partner adatállomány, valamint a tárgyi eszközök és a vagyonkateszter egyeztetése, a leltározások, selejtezések fokozott ellenőrzése is megtörtént. A migráció során a beállításvarázsló futtatásához szükséges volt az egész gazdálkodási rendszer újragondolására az új rendszer sajátosságaihoz igazodva (a felhasználók, szerepkörök, feladatok meghatározása, az  intézményi adatok összegyűjtése, …), amelyek  rögzítésre is kerültek az ASP-ben. Az új rendszer beállításához, használatához szükséges  a folyamatos tanulás az ASP tesztrendszerben és oktatási felületen is az éles rendszerrel párhuzamosan.

2017. évben is feladat a gyermekétkeztetés biztosításának kötelezettsége. Ehhez kapcsolódóan 2015. július 1. napjától a Kiskőrösi Sportigazgatóság feladatainak átszervezése miatt – Kőrösszolg Kft megalakulásával - az osztály feladata kibővült. Feladat Kiskőrös város területén működő állami és önkormányzati fenntartású oktatási intézmények tanulói közétkezési térítési díjainak – óvodák és bölcsöde kivételével – számlázása, begyűjtése, összesítése, befizetése, a szolgáltatónál az étkeztetés megrendelése. Havi szinten átlagosan 469 fő gyermek étkeztetésének fenti feladatait látjuk el (Bem Iskola 159 fő napközi, 162 fő menza; Speciális Iskola 82 fő napközi, 5 fő menza; Wattay Szakközépiskola 36 fő menza, szakiskola 7 fő menza, kollégium 18 fő).

**Kiskőrös, 2018. november 12.**

**dr. Turán Csaba sk.**

**jegyző**